ming030890/wiki-yue-high-quality huggingface dataset:
張藝興

張藝興（粵拼：zoeng1 ngai6 hing1，簡化字：张艺兴，英文：Lay Zhang，韓文：장이씽，1991年10月7號—），曾用名張加帥（zoeng1 gaa1 seoi3，簡化字：张加帅，韓文：장가솔），藝名Lay（韓文：레이，日文：レイ），係喺韓國發展嘅中國籍男藝人，韓國SM Entertainment喺2012年推出嘅男子組合EXO以及中國分隊EXO-M成員，係EXO-M嘅主領舞、副唱、樂器擔當。

後生
1991年10月7號，張藝興生於中國湖南省長沙市嘅一個書香門第，噉亦令張藝興自細就受到較好嘅家庭教育。
1998年（6歲），參與電視劇《咱老百姓》，喺劇中飾演「歡歡」。
2000年參加《音樂不斷》林志穎歌友會並演唱歌曲，首次接觸電視熒幕。
2004年（13歲），初試作曲就沉浸其中，此後不斷有作品面世，至今已有百幾首。
2005年，參加湖南經視（中文：湖南廣播電視台經視頻道）《明星學院》比賽，最終獲得總決賽季軍。《明星學院》比賽結束後，張藝興返到學校繼續學業。喺校期間，張藝興都會參加校文化藝術節嘅匯演。

出道前（2008年至2012年3月）
2008年，通過SM Casting System嘅選拔，成為韓國娛樂公司SM Entertainment旗下練習生，並去韓國開始練習生生活。
2010年12月，張藝興以公開練習生身份代替公司前輩SHINee受傷成員鍾鉉（中文：金鍾鉉 (歌手)），參與日本一場巡迴演唱會舞蹈演出。
2012年1月17號，張藝興以SM Entertainment男子組合EXO成員身份首次亮相，藝名確定為Lay，同時公開第一支單人舞蹈預告《Phoenix》。

出道後（2012年4月至今）
2012年4月8號，Lay以SM Entertainment新組合EXO同佢嘅子隊EXO-M中國成員身份正式出道，並擔任隊內主領舞、副主唱同樂器擔當。
2012年12月29號，Lay以企劃組合S.M. The Performance成員身分參與SBS歌謠大戰「SM7」特別舞台。
2013年9月20號，出演SBSStarFace-off中秋音樂特輯，同EXO其中三位成員（Chen（中文：金鍾大）、Chanyeol、D.O.（中文：都暻秀））合作展示The Beatles嘅經典舞台All My Loving。Lay擔當詮釋The Beatles靈魂人物約翰連儂嘅部分。
2013年9月28號，Lay同同隊嘅Kai以及少女時代成員孝淵出演Mnet（中文：Mnet）舞蹈節目Dancing9（中文：Dancing9）嘅特別合作。直播中出現音​​響故障，而佢哋喺部分伴奏音樂缺失嘅情況下依然完成合作。
2013年11月喺MBC可視電台《偶像本色（中文：偶像本色）》中，Lay結他彈唱自作曲《寫給媽媽的歌》。
2013年12月9號，EXO以《十二月的奇蹟》回歸，打歌期間，Lay上台進行鋼琴伴奏。
2013年12月12號，SMTOWN喺微博公開SM ROOKIES的Seul Gi & Irene（現任Red Velvet成員康瑟琪、裴柱現）嘅視頻，該舞蹈視頻的伴奏由Lay原創，並通過國內外各視頻網站等官方途徑公開。
2014年，Lay加入韓國音樂著作權協會。
2014年4月，喺EXO舉辦嘅日本FANMEETING中，Lay再次進行鋼琴伴奏。
2014年5月23號，喺屬於EXO嘅演唱會中，Lay公開咗自作曲《I'm Lay》。
2014年6月，Lay以個人名義進行主持活動，先後主持《音樂風雲榜》、《全球中文音樂榜上榜（中文：全球中文音樂榜上榜）》、《亞運會特派記者》、《2015央視網絡春晚》等節目，並參與錄製《星廚駕到（中文：星廚駕到）》、《星星的密室（中文：星星的密室）》、《年代秀》、《奔跑吧兄弟》、《極限挑戰（中文：極限挑戰）》等綜藝節目。
2014年12月31號，Lay喺湖南衛視跨年演唱會中，表演咗作曲《I'm Coming》。
2015年4月8號，SM Entertainment公佈Lay喺中國設立工作室嘅消息。

公益活動
2013年4月20號雅安地震，Lay發布微博更換頭像為四川祈福，寫低「雅安加油」「我們在一起」，並且匿名捐款留言寫：「和興迷一起辛苦了」，重唔小心分享微公益愛心微博，暴露咗私下偷偷捐款嘅事實。
2013年10月7號，「張藝興粉絲愛心基金」成立。「張藝興粉絲愛心基金」係芒果V基金旗下第一個Fans基金，張藝興知道後表示「驕傲!!!感動!!」。
2014年3月3號，喺韓國嘅Lay同部分EXO成員一齊去兒童福利院探小朋友。喺公益活動完咗之後，Lay捐款並表達對小朋友嘅關愛以及今後再去福利院探小朋友嘅願望。
2015年1月13號，啱啱主持完CCTV網絡春晚大型晚會，就趕去廣州，喺北京遇上塞車，最後喺機場轉咗航班至去到廣州。本來喺2月13號，Lay重有遞啲演出活動，但佢認為畀呢啲返鄉嘅外來工人群做公益，送出一點關心同幫助，係比任何演出都有意義嘅事，呢啲對佢嚟講更加重要，所以佢特登飛來雲浮，一定要參加呢次活動。

音樂作品
只列出Lay個人音樂作品。

綜藝節目
只列出LAY個人參與嘅綜藝節目。
張融

張融（444年—497年），字思光，係南北朝文學家兼書法家，吳郡吳縣人，先後做過劉宋北中郎參軍同南齊齊高帝蕭道成幕府。
旅人蕉

旅人蕉（粵拼：leoi5 jan4 ziu1；學名：Ravenala madagascariensis）係旅人蕉科旅人蕉屬嘅常綠草本植物，原產地喺馬達加斯加，而家喺全世界嘅熱帶雨林地區都可以搵到。佢既係一種幾有熱帶風光嘅觀景植物，又係地球最大嘅草本植物。

形態
成樖嘢話似棕櫚又唔似，話似香蕉又唔似噉，一般有5~6米高，最高可以去到30米。而佢嘅葉排列莖頂，排成2行，好似把芭蕉扇噉。而佢嘅葉片係長2m，闊65cm嘅橢圓形，好似啲蕉葉噉。而佢嘅花係聚傘花序，一般生喺樹杈嗰度，入面有5~12朵花。萼片好似啲披針噉；而花瓣同萼片個樣差唔多，就係中間嗰嚿比較幼。而佢嘅果喺開裂嗰時係3瓣品種，好似啲香蕉噉；啲核個樣好似個藍綠色嘅腎噉，長10~12cm，闊7~8mm。

適應環境
呢種植物一般生喺高溫多濕嘅氣候。都幾禁有陽光嘅環境，一般要喺15~30℃環境入面生，重要喺晚黑嗰時，溫度唔可以低過8℃。

用途
呢種植物可以用嚟做綠籬植物、觀景植物同庭院植物。另外佢嘅果可以用嚟食。由於佢嘅葉基儲咗好多清水，所以可以做熱帶沙漠旅遊時用嘅清涼飲料。
旅神星

旅神星（Vibilia），即係小行星144，係太陽系小行星帶嘅一粒小行星，喺1875年6月3號發現。
旅客捷運系統

旅客捷運系統係無人自動駕駛嘅低載客量軌道運輸系統，算係一種迷你鐵路。
旅月

旅月（阿拉伯文：صفر）係回曆嘅第二個月。呢個月畀回教徒認為係行衰運嘅月。
旅客困境

喺博弈論入面，旅客困境（traveler's dilemma）係一個非零和雙玩家博弈。兩個玩家要喺無溝通嘅情況下各自提出一個報償額，雙方都只會獲得兩個報償額較低嗰個，另外，提出較低報償額嘅玩家會獲得一個小獎勵，提出較高報償額嘅就會獲得一個小懲罰。
建築光學

建築光學（architectural lighting design）係建築學一個子領域，專門思考窗同燈光等嘅設計要點樣先可以令棟建築物最有效噉達到人類嘅目的。
建築守則

建築守則，又叫建築規範，係建築工程入面各種指定嘅標準同埋需要遵守嘅規條，主要目的係要保障建築工人同埋將來用建築嘅人嘅安全。強制推行嘅建築守則都要訂立相應嘅法例嚟規管。
建築師註冊管理局

建築師註冊管理局（Architects Registration Board）係根據香港法例第408章《建築師註冊條例》而成立嘅嘅香港公營機構，負責香港建築師嘅註冊事宜，重有處理專業事務嘅紀律同規定。
建築·我城

《建築·我城》（Beyond Concrete Walls）係香港電視娛樂製作嘅資訊節目，2016年10月13號到12月1號逢禮拜四喺23:45 - 00:15（實驗電視時段）喺ViuTV播，主持係黃修平。節目會講各類型建築，了解每個建築背後嘅特色、歷史同變遷。
呢個節目喺2017年6月17號開始逢禮拜六喺19:30 - 20:00喺ViuTV重播，係頭一個喺黃金時段重播嘅實驗電視節目，不過當有其他特備節目時就會暫停播映。
建築工程

建築工程（Architectural engineering），又稱建造工程（Building engineering），係工程學嘅分支，主要研究點樣起樓同埋搞各種建築施工。

名稱
香港工程師學會有建造工程分部、而香港理工大學又叫呢門學問做建築工程，個名可以參照香港理工大學建築及房地產學系。
建築型創新

建築型創新（Architectural innovation）係指一啲喺創新嘅過程入面，集中喺改變現有結構，重組入面元件之間關係，而唔引入新嘅元素所出嚟嘅產品。
建立型模式

建立型模式（英文：creational pattern）指專門諗「點樣建立物件」嘅軟件設計模式。
例子有單例模式。
建築、測量、都市規劃及園境界功能界別

建築、測量、都市規劃及園境界功能界別，簡稱建測規園界，係香港立法會一個功能界別，選民嚟自註冊畫則師、園境師、測量師、城市規劃師。
呢個界別係第1屆香港立法局選舉首次出現嘅11個功能界別嘅其中之一，當時叫工程、建築、測量及都市規劃界，1991年第3屆香港立法局選舉改名做建築、測量及都市規劃界，2016年第6屆香港立法會選舉改用而家嘅名。
建築

建築學，研究建築物要點設計嘅領域。
建築工程，研究建築物要點樣起嘅工程領域。
彩虹道體育館

彩虹道體育館，香港室內體育館之一，喺黃大仙雙喜街，英文叫Choi Hung Road Sports Centre。行政上歸黃大仙區。設施有籃球場、排球場、羽毛球場、壁球場、乒乓球檯、活動室、健身室。
彩虹道遊樂場

彩虹道遊樂場（英文：Choi Hung Road Playground）係香港一公園同遊樂場，喺九龍黃大仙區新蒲崗彩虹道150號，就近有黃大仙差館，行政上歸黃大仙區。遊樂場係1988年落成，設施由康樂及文化事務署管理。

歷史
遊樂場喺1988年由市政局用咗5,940萬起嘅。原址包括喺1982年5月結業嘅啟德遊樂場、亞洲戲院同國寶戲院，只有外圍麻石牆保留，遊樂場附近設有彩虹道體育館、彩虹道街市同熟食中心。

設施
設施包括滾軸曲棍球場、五人足球場、看台、山頂亭、山頂公園、飛橋、觀景臺、網球場、手球場、籃球場、彩虹道羽毛球中心同天台網球場、體育館街市同熟食中心、石春路步行徑、棋檯、長者健體站、噴泉。而遊樂場其中一座建築物原本係香港小童群益會彩虹道圖書館，不過之後一直空置。
另外，彩虹道羽毛球中心，同埋彩虹道體育館都係遊樂場入面。其中羽毛球中心有一個提供六個羽毛球場主場；體育館就有一個主場，可以分為兩個籃球場或排球場，又或者八個羽毛球場。

未來發展
2022年1月，發展局黃偉綸發表網誌，透露彩虹道遊樂場及體育館（包括彩虹道街市）將會有重建計劃，未來會結合其他用途。
彩虹邨

彩虹邨係香港嘅一條公共屋邨，喺九龍牛池灣，一共有11座樓，1962年入伙。
彩虹苑

彩虹苑響澳門半島花地瑪堂區騎士馬路、亞馬喇土腰同關閘廣場，係屬於房屋局嘅經濟房屋。

意外
2014年1月21號晏晝十二點幾，彩虹苑第二座一個單位到發現一具女屍，司警接到消防局通知到場調查，隨即封鎖案發單位嗰層所有出入口做調查，發現呢個單位係劏房，用木板間咗三間房，分別住咗一個阿婆，一對夫妻，而響中間嘅房就係死者住嘅，女死者三十歲左右，瞓咗間床到，屍體已經嚴重腐爛，滿佈蛆蟲重傳出惡臭，估計死咗超過十日，司警經法醫到場做初步檢驗之後，響屍體上面冇發現任何致死嘅傷口，死因要等解剖確定。之後司警亦聯絡間屋另外兩間房嘅住客同地產中介人返去現場了解情況之後，初步認為事件有可疑。
彩虹貓

彩虹貓（粵拼：coi2 hung4 maau1；英文：Nyan Cat）係歐美網絡文化入面流行嘅一條動畫短片，由一位日本網民喺2011年4月上傳到YouTube，片入面有一隻飛緊嘅貓，後面跟住條彩虹。呢條片係2011年YouTube全球第五多人睇嘅片。
彩虹道

彩虹道（英文：Choi Hung Road）係香港九龍黃大仙區一條路，兩邊連住太子道東，長1.5公里。條路本嚟係清水灣道嘅一部份，1963年拆出，個名嚟自彩虹邨。
彩虹道羽毛球中心

彩虹道羽毛球中心，香港室內體育館之一，喺黃大仙雙喜街，英文叫Choi Hung Road Badminton Centre。行政上歸黃大仙區。設施有羽毛球場。
時間序列

一個時間序列（英文：time series）係指一列若干個數據數值，而呢列數值當中每一個都掕住一個數值，表示嗰一個數據數值「喺時間上係第幾個發生嘅數值」。
時間箭嘴

時間箭嘴（英文：arrow of time / time's arrow）係物理學上有關時間嘅一個重要概念。有好多廿世紀嘅物理學家都對時間呢樣嘢嘅本質覺得好奇。而時間箭嘴呢個概念指出嘅係，時間呢樣嘢有兩種特性：
單一方向嘅特性：時間永遠只有可能由過去流去未來，淨係可以向一個方向郁動，唔似得（例如）空間噉－相比之下，空間上嘅郁動可以有多個方向，一嚿物體可以由左向右郁，又可以由右向左郁都得；
本質上就唔對稱：根據熱力學第二定律，過去嘅熵永遠細過或者等如而家嘅熵，而而家嘅熵就實係會細過或者等如未來嘅熵，所以是但攞一個時間點嚟睇，嗰點嘅兩邊都實係唔對稱嘅－相比之下，空間當中嘅一點嗰兩邊（最少理論上）有可能係對稱。
於是啲物理學家就將時間比喻成一個箭嘴噉，永遠淨係會指去一個方向。
時間有淚

《時間有淚》係張學友2014年錄製嘅一隻單曲，並喺同年12月3號喺iTunes Store發行。首歌由蘇亦承作曲，陳少琪填詞，Johnny Yim編曲；張學友同杜自持監製。

介紹
喺發行宣傳單曲《用餘生去愛》一個月後，《時間有淚》作為張學友嘅國語唱片《醒著做夢》嘅第二首單曲喺10月26號同其他歌曲一齊喺iTunes Store接受預定，iTunes Store並喺一個禮拜即12月3號發行該單曲，畀該軟體用戶購買下載。
《時間有淚》由台灣創作歌手蘇亦承作曲，並由張學友嘅老搭檔著名填詞人陳少琪填詞，首歌喺倫敦嘅艾比路錄音室進行錄音工作，其中背景音樂用咗幾個大提琴、鋼琴以日管弦樂隊演奏。
同之前嘅主打單曲《用餘生去愛》一樣，歌曲嘅MV亦由林嘉欣同張學友一齊演出，導演係馬宜中。
時間標記

時間標記（英文：timestamp）係指一串用嚟記住一件事件幾時發生嘅資訊。數據庫入面嘅每一件數據通常都會掕住個時間標記，用嚟表示嗰件數據係幾時記錄入去個數據庫度嘅。
時間膨脹

時間膨脹（粵拼：si4 gaan3 paang4 zoeng3；英文：time dilation）係指兩個時鐘過咗嘅時間唔一致，可以想像成「其中一個鐘嘅時間流動得慢咗」噉。以廿一世紀初嘅物理學睇，呢種現象可以係因為兩個鐘之間有個相對速度（主要係狹義相對論講嘅嘢）或者兩個鐘身處喺好唔同嘅重力場裡便（主要係廣義相對論講嘅嘢）。

源於相對速度
睇埋：狹義相對論、慣性參考系同光速
首先，思考吓狹義相對論最基本嗰兩句命題：
物理法則唔會因為用嘅慣性參考系唔同咗而變樣；
無論啲觀察者同個光源點郁（無論由邊個慣性參考系睇），所有觀察者睇到嘅光嘅速度都係一樣嘅。
簡化啲講，慣性參考系可以當係「一位冇加速或者減速嘅觀察者望其他物體郁動」嘅觀點:p 11.1。
時間膨脹條式係噉嘅：
－「一個參考系外觀察者所經過嘅時間」（）等如原時（）除以「1 減移動觀察者嘅速度嘅二次方（）除光速嘅二次方（）」嘅開方。

孖胎悖論
内文：孖胎悖論
睇埋：時空圖
孖胎悖論係有關時間膨脹嘅一條問題。
如果家陣有對孖生兄弟，阿快同阿慢，阿慢留喺地球，而阿快就坐住超級太空船以光速 99.9% 咁快嘅速度飛去南門二（距離地球大約 4.3 光年咁遠嘅一個恆星系統）嗰度再飛返地球；到底阿快返到地球嗰陣，邊個會老啲（過咗嘅時間多啲）呢？原則上，阿慢係停喺地球上唔郁，但係由阿快嘅角度望，佢可以話阿慢同地球先至係以接近光速嘅速度飛離佢嗰一方。
不過要留意，喺呢個情況下，阿快飛離地球再回航，表示佢實係有非零嘅加速度，所以佢唔係一個慣性參考系。亦要留意，如果阿慢由地球觀察阿快個鐘（想像佢有好勁嘅望遠鏡），佢睇到嘅光需要用一啲時間先至可以去到佢嘅眼度。

虛構作品描述
睇埋：科幻同時空穿梭
原則上，時間膨脹表示時空穿梭的確係有可能嘅：想像一個人坐上一架高速嘅太空船，以接近光速咁快嘅速度航行，可能佢感覺過咗兩個月，返到地球嗰陣地球已經過咗 200 年咁耐—佢可以算係經歷咗去未來嘅時空穿梭，不過係去咗冇得返過去嗰隻。
時間表

時間表（粵拼：si4 gaan3 biu2）係時間管理上嘅一種基本架生，指用個表嚟列出嗮「邊個人要喺邊段時間做邊樣工作」，等所有人都能夠清楚知道自己每一刻應該要做緊啲乜。
時間統覺

時間統覺（mental time travel）係指一個心靈「跨越時間」嘅認知能力，即係指個心靈記得過去（記憶）同想像未來嘅能力。
德布勒森

德布勒森係匈牙利嘅第二大城，人口大約20萬。
德干

德干（Deccan）係印度南部，因爲係高原，亦叫德干高原（Deccan Plateau）。德干來自梵文Dakkhinapatha，意爲南方。德干範圍，有兩種講法，一種係指南摩多河（Narbada）同訖思特那河（Kistna）之間，此爲中印度。而另一種，係指南摩多河以南，印度半島全境。
德己立街

德己立街（英文：D'Aguilar Street），原名德忌笠街，係香港中環一條馬路，由雲咸街同下亞厘畢道交界開始，去到皇后大道中同戲院里交界。街上有好多酒吧。街名係嚟自英治初期總司令及副總督德忌笠（Sir George Charles D'Aguilar，又譯德己立）。
德州農工大學

德州農工大學（英文：Texas A&M University，TAMU）係喺美國德克薩斯州大學城嘅一間公立大學。
德己利士礁

德己利士礁係香港新界離島區嘅島，喺小交椅洲同交椅洲之間，島上無人住。
德州市

德州地處華北平原，係山東西北部一個城市，北面係河北，黃河流經呢個城市。德州係京滬鐵路綫上一重要城市。德州物產豐富，盛產棉花同西瓜，2009年總人口約莫544萬。
李娟

李娟（1981年5月15號—）係中華人民共和國女子排球員。
李姬珍

李姬珍，係大韓民國嘅一個女藝人同埋歌手。
李威廉

李威廉（英文： Lee Wai Lim，1981年5月5號—）係香港足球員，司職右中場，2008/09球季香港足球先生（當時效力新界地產和富大埔隊）。佢細佬李康廉都係足球員。
2017年6月28號，香港廉政公署落案起訴包括李威廉在內5名香港飛馬前球員涉嫌提供同收受6萬緡港元賄款並串謀詐騙以操控或企圖操控由香港足球總會舉辦嘅預備組聯賽入面3場比賽賽果（打假波）。2018年1月11號，李威廉認罪。4月19號，案中其餘4名唔認罪嘅球員被裁定罪名不成立。5月4號，李威廉被判180個鐘頭社會服務令，另要還返2萬緡港元利益畀香港飛馬。
李娜恩

李娜恩，係大韓民國嘅一個女藝人同埋歌手。
李姿敏

李姿敏（英文：Germaine Li，1987年11月12號—）係2009年度香港小姐嘅亞軍，2009年到2010年期間係無綫電視經理人合約女藝員。

簡歷
李姿敏來自美國紐約，父親李鉅程是「飛銀動力」的馬主團體（08/09苗禮德練馬師賽馬團體）成員。2009年以在學學生身份參選香港小姐競選，早期因無甚新聞報導而被稱為「隱形佳麗」，後奪得該屆競選亞軍。當選後於同年9月初簽約無綫電視，成為旗下經理人合約女藝員，2010年卸任港姐亞軍後離開公司，結束僅一年之賓主關係。
2017年8月李姿敏同澳洲籍練馬師賀賢（中文：賀賢）喺澳洲結婚。2018年大仔出世，2023年二仔出世。
李娜 (陝西歌手)

李娜2014年10月31號，李娜曾經喺浙江衛視嘅《中國夢想秀》節目出過鏡。女歌手粵拼lei5 naa4/no4花名最靚癌症女仔國籍 中國出世(1995-02-28)1995年2月28號 中國陝西西安死2015年2月8號(2015-02-08)（19歲） 中國陝西西安職業歌手活躍年代2014～2015
李娜（粵拼：lei5 naa4/no4；簡化字：李娜；1995年2月28號—2015年2月8號）係中國大陸嘅女歌手兼傷殘藝人，陝西西安人，曾經喺2014年底浙江衛視嘅中國夢想秀節目入面出鏡，俾睇表演嘅嘉賓話佢係「最靚癌症女仔」。
佢12歲因右腳生腫瘤而搞出高位截肢；喺2008年重入咗陝西省乒乓球隊。佢喺2015年2月8號朝早8點幾因肺腫瘤死咗，終年19歲。
方勵之

方勵之（1936年2月12號—2012年4月6號），北京出世，籍貫浙江杭州，係中國天體物理學家，原中國科學院學部委員，中國科學技術大學原副校長，參與創立國內高校首個天體物理實驗室，中國科學技術大學天體物理中心原主任。響1980至90年代係中華人民共和國異見人士，中國當代民主運動領袖之一。1989年六四事件之後匿入美國駐北京大使館，第二年離開中國。後來響美國亞利桑那大學任職天體物理學教授，2012年4月6號朝早死喺美國亞利桑那州圖森市嘅寓所。
方向性

方向性（英文：Directionality，又叫做定向性）喺分子生物學入面，係指一個核酸咁嘅端對端化學方位。喺核苷五環糖命名碳原子嘅規則會形成有「3'端」同「5'端」。沿住核酸結構嘅相同位置，包括有基因、轉錄因子同聚合酶等等，都通常係用「上游」（有啲似5'端）或者「下游」（有啲似3'端）嚟表示。
這種命名方法嘅重要性係容易表示剩係會從5'至3'合成嘅核酸，而整新嘅聚合酶，一定用磷酸雙脂鍵附喺新核苷嘅3'羥基。傳統上，脫氧核糖核酸（DNA）同核糖核酸（RNA）序列係由5'至3'表示。
方嘉偉

方嘉偉，香港親中派政治人，香港再出發大聯盟發起人之一。
方城

方城係中國河南南陽一個縣，總面積2542平方公里，人口100萬。
方塊壯字

方塊壯字又叫生字、土俗字、古壯字，係壯族人為唨書寫壯話借用漢字嘅字型或結構創造嘅文字。壯語叫做「𭨡 𮄫 」（sawndip），意指未成熟文字。訊息學界已經收錄唨一啲壯字入中日韓統一表意文字，同埋至2020年好多啲稍微生僻啲嘅壯字有收錄喺CJK擴展F區。
最頭先創造出啲壯字嘅年代仲唔明確，但7世紀佢已經存在有喺度。而家有睇到嘅最早記錄係唐代683年塊石碑《六合堅固大宅頌》，與及始建於公元697年嘅智城碑，迄今已有1300年以上嘅歷史。從民間流傳嘅經文、詩詞等書面記錄當中，1989年編寫嘅《古壯字字典》收載返大約4900個正體字壯字，而正體字佮埋異體字就有1萬幾 。雖然1957年以後，壯語又有基於羅馬字嘅拉丁壯文，但係都仲係有人使用開方塊壯字 。自中國大陸使用漢字嘅簡化字之後，方塊壯文啲漢字、漢字部件亦都跟埋漢字簡化埋。
宜家方塊壯文逐漸噉式微緊，個應用範圍主要係喺記錄麽公歌唱本、山歌唱本與及民間傳說嗰陣，亦都有人用佢嚟記錄壯劇劇本、藥方同埋族譜。

結構
方塊壯字冇歸一標準化。因此，有好多同樣嘅壯字有唔同嘅寫法（異體字）。上面列5種方法分別寫：bae （去）gvaq （過）ranz （房）mwngz （你）。
古壯字採用與漢字六書相似嘅構成方法。

象形
… 表示「拐杖」之意嘅dwngx，冇呢個字型。
 … 表示「蝴蝶」之意嘅mbaj係象形異體字。

指事
… 表示「背脊」嘅aemq係喺表示人嘅象形部件「３」後便打點表示。

會意
… 表示「山泉」嘅mboq，寫「呇」。

形聲
類似漢字，係最多嘅字類。
… 表示「山」之意嘅bya係「山」下面加一個表示其音嘅「巴」，寫作「岜」。
 … 表示「人」之意嘅vunz係「亻」旁邊加個表示音嘅「」，寫作「伝」。

假借
只借用漢字音嘅字。
… 表示「有」之意嘅miz，就借用同音嘅漢字「眉」来表示。

訓讀
只借用漢字義、用壯話讀完全兩樣嘅字，比較少有。
… 表示「器皿」之意嘅aen，用漢字「器」嘅異體字來表示。

借用
借用漢字意音嘅字。
… 表示「杯子」嘅boi就寫作「盃」。

示例文本
《世界人權宣言》第一條：
拉丁字壯文："Boux boux ma daengz lajmbwn couh miz cwyouz, cinhyenz caeuq genzli bouxboux bingzdaengj. Gyoengq vunz miz lijsing caeuq liengzsim, wngdang daih gyoengq de lumj beixnuengx ityiengh."
老壯文（1957年）： "Bouч bouч ma dəŋƨ laзƃɯn couƅ miƨ cɯyouƨ, cinƅyenƨ cəuƽ genƨli bouчbouч biŋƨdəŋз. Gyɵŋƽ vunƨ miƨ liзsiŋ cəuƽ lieŋƨsim, ɯŋdaŋ daiƅ gyɵŋƽ de lumз beiчnueŋч ityieŋƅ."
譯：「人人生而自由，喺尊嚴同權利上一律平等。佢哋賦有理性同良心，同埋應攞兄弟關係嘅精神嚟互相對待。 」
木下紗華

木下紗華 ，係日本嘅一個女藝人同埋配音員。
木下鈴奈

木下鈴奈 ，係日本嘅一個女藝人同埋配音員。
木下高彰

木下高彰（1993年6月11號—）係日本足球員，司職後衞，效力福島聯。
木內秀信

木內秀信 ，係日本嘅一個男配音員。

配音作品一覽
呢個表唔完整，歡迎加料。
木之本嶺浩

木之本嶺浩，係日本嘅一個男藝人同埋演員。
木偶奇遇記

呢幅插畫描繪嘅，係《木偶奇遇記》嘅主角皮諾曹。
《木偶奇遇記》（意大利文：Le avventure di Pinocchio），要貼近返原著個呔圖嘅話可以譯做《皮諾曹嘅冒險》，係個好出名嘅童話故仔。原著係一本 1881 年出版嘅兒童奇幻長篇小說，有 36 個章節。呢本書嘅作者係意大利作家卡勞·科洛迪。
故仔嘅主角係一個叫皮諾曹嘅木造扯線公仔。皮諾曹嘅創造者係個年老木雕師，呢個木雕師當正皮諾曹係仔噉。初頭，皮諾曹好曳成日講大話同惡作劇，為佢養父帶嚟咗唔少麻煩，不過後嚟佢經歷漫長嘅旅程，變咗個又勇敢又孝順又有責任心嘅細路，最後得以得到血肉嘅軀體，成為一個「真正嘅男仔」。

個名
《木偶奇遇記》喺各語言入面嘅名如下：
意大利文：Le avventure di Pinocchio —就噉字面解嘅意思係皮諾曹嘅冒險。
英文：The Adventures of Pinocchio —都係皮諾曹嘅冒險噉解。
德文：Die Abenteuer von Pinocchio —皮諾曹嘅冒險。
法文：Les Aventures de Pinocchio —皮諾曹嘅冒險。
日本話：Pinokkio no bōken；用假名加漢字寫係「ピノッキオの冒険」—意思貼近原著呔圖，係皮諾曹嘅冒險噉嘅意思。
韓國話：Pinokioui moheomn；用諺文寫係「피노키오의 모험」—字面上都係皮諾曹嘅冒險噉解。
標準中文譯名：木偶奇遇記；
標準官話：mù ǒu qí yù jì
粵音：muk6 ngau5 kei4 jyu6 gei3
對於呢個呔圖，一般嘅理解係「木公仔（嘅）神奇遭遇（嘅）記述」嘅意思。
或者粵文：皮諾曹嘅冒險；
粵音：pei4 nok6 cou4 ge3 mou6 him2

人物
《木偶奇遇記》主要有以下呢啲人物，按出場次序排先後：
安東尼奧師傅：一位年老嘅鬭木師傅，出晒名個鼻紅扑扑、好似車厘子噉色，所以畀人改咗個花名叫車厘子師傅；最後會被雕成皮諾曹嗰嚿木，就係由安東尼奧師傅發現嘅。
傑啤佗：一位年老嘅窮木雕師，亦係皮諾曹嘅創造者，皮諾曹當正咗傑啤佗係佢阿爸；喺外形上，傑啤佗最大嘅特徵係戴住好似粟米咁黃嘅假髮，畀鎮上嘅細路改咗個花名叫粟米糊；傑啤佗好唔中意呢個外號。
皮諾曹，跟英文個讀音嚟音譯可作皮諾奇奧：由傑啤佗造嘅一個木扯線公仔，造型同心境上都係個細路仔；傑啤佗當正皮諾曹係親生骨肉噉；皮諾曹初頭好曳成日掛住玩，屢次做出錯誤決定惹禍上身，仲為傑啤佗帶嚟唔少麻煩，不過後嚟皮諾曹經歷漫長嘅角色發展，成為一個又勇敢又孝順又有責任心嘅細路，而藍仙子最後亦畀皮諾曹達成心願，施法將佢變成一個有血肉之軀嘅「真正男仔」。
識講嘢嘅蟋蟀
頭髮綠松色嘅仙子，要簡短啲嘅可以稱佢為藍仙子：一位有綠松色頭髮嘅仙子，女性，喺故仔途中多次出手幫助皮諾曹；佢有陣時仲會扮演好似養母噉嘅角色，照料皮諾曹；故仔去到最後，藍仙子見到皮諾曹個性格變好咗咁多，就施法賦與血肉軀體畀佢。

皮諾曹嘅誕生
章節：1-3
話說喺好耐好耐以前有嚿木頭。有一日，鬭木師傅安東尼奧發現咗嚿木，覺得佢質地幾靚，就將佢攞咗返工作室，點知佢攞起架生一嘢鑿嚿木，就聽到把細路嘅聲：
「呀！唔好整痛我！」
安東尼奧當堂嚇到冇咗半條命咁滯。下一刻，佢聽到有人敲門—佢嘅朋友木雕師傑啤佗嚟咗搵佢。
「呀... 傑啤佗，你搵我有咩貴幹？」
「係噉嘅，我有個諗頭，想搵嚿木整個扯線公仔，用公仔嚟表演賺錢。」
嚿怪木答嘴：「條計仔幾正喎，bravo！」
安東尼奧決定將嚿怪木送走。於是傑啤佗就攞咗嚿怪木返屋企。
插圖：安東尼奧畀嚿怪木嚇到目定口呆。插圖：安東尼奧畀嚿怪木嚇到目定口呆。 插圖：傑啤佗攞住嚿怪木行返屋企。插圖：傑啤佗攞住嚿怪木行返屋企。 插圖：傑啤佗將嚿怪木雕成扯線公仔。插圖：傑啤佗將嚿怪木雕成扯線公仔。
傑啤佗一返到屋企就郁手，將嚿怪木雕成一個男仔噉形嘅扯線公仔。佢一路雕，一路仲諗同個公仔改名：
「吖，我記得我識好幾個有錢又好運嘅人，都係叫皮諾曹嘅，一於嗌你做『皮諾曹』啦！」
—傑啤佗當咗皮諾曹係仔噉。點知佢一雕好，皮諾曹就有咁快得咁快跑咗出街，仲跑得好快。傑啤佗追上去，大嗌叫啲街坊幫手追，但係啲街坊個個掛住望識郁嘅木公仔，完全忽略追到喘晒氣嘅傑啤佗。起咗輪鬨之後，終於有個差人行過。佢身手好過傑啤佗，一嘢就捉住皮諾曹。然後就有個街坊大聲插嘴：
「傑啤佗九成係成日虐打個公仔，先搞到佢要走佬！」
差人又真係信呢個街坊講嘅嘢，以「懷疑傑啤佗虐待細路」做理由，拉咗傑啤佗返牢房。當晚，傑啤佗坐喺凍冰冰嘅牢房入面，呻：
「正衰仔！早知雕嚿叉燒好過雕你！」
插圖：皮諾曹跑得好快。插圖：皮諾曹跑得好快。 插圖：差人一手捉住皮諾曹。插圖：差人一手捉住皮諾曹。

百厭嘅皮諾曹
章節：4-8
傑啤佗畀差人帶咗去牢房，冇皇管嘅皮諾曹四圍去玩，玩足成日先返屋企。佢返到屋企鎖埋門，就見到牆上有隻好大嘅蟋蟀，隻蟋蟀識講嘢：
「我係識講嘢嘅蟋蟀，我喺呢間屋住咗上百年咁耐喇。細路，等我講樣道理你聽，好似你咁百厭，大個咗一定會後悔。」
「是但啦！橫掂我都諗住走！我留喺度佢哋遲早會叫我好似其他細路噉返學！」
「噉嘅話你必定會變成一隻驢，成為所有人嘅笑柄。」
講講吓，皮諾曹覺煩，想隻蟋蟀收聲，於是佢就隨手攞起個槌仔，一嘢掟向隻蟋蟀，點知掟中，仲掟死咗隻蟋蟀。
過咗冇耐，天開始黑，皮諾曹一個人喺屋企覺得肚餓，但係傑啤佗又唔喺度，佢就唯有夜嗎嗎走出街想搵嘢食。皮諾曹是但搵咗個鄰居，上前去敲門問對方可唔可以施捨少少麵包。屋入面個阿伯心諗：
「咁夜走嚟敲門，九成係嗰啲夜晚四圍去惡作劇嘅衰仔。」
阿伯打開窗，攞一盤冰凍嘅水嚟淋落皮諾曹身上。皮諾曹搞到成身濕立立，只有死死哋氣噉返屋企。一返到，佢第一時間就係坐喺火爐前面想取暖，仲將對腳板擺喺個爐上面，然後佢就睏著咗。皮諾曹唔知嘅係，佢睏著嗰陣腳板畀爐焫著咗，仲慢慢燒到變咗灰。
朝頭早，傑啤佗返到嚟。傑啤佗一入屋，見到冇咗腳板嘅皮諾曹就覺心痛，皮諾曹亦喊晒口噉應承以後會乖，於是傑啤佗就幫皮諾曹整新腳。整好之後，傑啤佗幫皮諾曹打扮到好似一位小紳士噉，然後安排皮諾曹聽日去返學，途中佢為咗幫皮諾曹買書而賣咗自己件褸。
插圖：皮諾曹攞槌仔掟隻蟋蟀。插圖：皮諾曹攞槌仔掟隻蟋蟀。 插圖：皮諾曹冇咗腳板，企唔到起身開門；傑啤佗焗住要由窗口爬入屋。插圖：皮諾曹冇咗腳板，企唔到起身開門；傑啤佗焗住要由窗口爬入屋。 插圖：傑啤佗幫皮諾曹整新腳板，仲幫佢著返件靚衫同戴返頂帽。插圖：傑啤佗幫皮諾曹整新腳板，仲幫佢著返件靚衫同戴返頂帽。
木乃伊

木乃伊（英文：mummy）係指喺人工防腐嘅情況或者自然條件下達到長久保存嘅死屍，成因可以係化學物、極低溫、極乾或者係無空氣。
木內玲子

木內玲子 ，係日本嘅一個女藝人同埋配音員。
木内瑛

木内瑛 （1990年6月18號—）係日本足球員，司職後衛，效力秋田藍閃電。
拓跋嗣

拓跋嗣（392年—423年12月24號），係北魏第二位皇帝，409年到423年在位，死後廟號太宗，跟諡號叫魏明元帝。
拓跋弘

拓跋弘（454年—476年7月20號），係北魏第六位皇帝，465年到471年在位，跟諡號叫魏獻文帝。
拓跋

拓跋係古時鮮卑嘅其中一個氏族，喺南北朝時期最活躍，建立北魏政權。佢哋初頭用拓跋做姓氏，後尾漢化，改姓氏做元。
拓跋濬

拓跋濬（440年—465年6月20號）係北魏第五位皇帝，景穆太子拓跋晃嘅大仔，452年到465年在位，跟諡號叫魏文成帝。
拓跋氏

拓跋係漢字複姓，源自三國同晉朝嗰陣鮮卑部族姓氏。
最初喺大興安嶺北端東麓遊牧。東漢嗰陣，趁北匈奴西遷而南徙，佔有匈奴撻地。258年，拓跋力微搬去盛樂（今內蒙古和林格爾縣西北土城子）發展。
拓跋部嘅一部分亦喺東晉十六國時期同其他民族落中原，後來建立咗北魏。一尐留在漠北嘅拓跋部後發展咗做柔然。北魏孝文帝推行漢化政策而改拓跋做元氏。
拓跋余

拓跋余（—452年10月29號），係北魏第四位皇帝，452年在位，死後謚號隱，史稱南安隱王。
拓跋廓

拓跋廓（537年—557年），係西魏第三位皇帝，亦係西魏最後一個皇帝，554年到557年在位，跟諡號叫魏恭帝。
557年，拓跋廓被迫禪讓畀周孝閔帝，西魏滅亡，佢被降封做宋國公，住响宇文覺堂阿哥大司馬宇文護府上，冇幾耐被殺。
拓撲空間

拓撲空間（粵拼：tok3 pok3 hung1 gaan1，英文：topological space）係拓撲學概念，指滿足一定條件嘅點集同佢哋嘅鄰域，簡單嚟講就係一種幾何空間，佢大約描述到兩點之間近唔近，但係呢種距離唔係用數值（度量）嚟量度嘅，而係用開集。拓撲空間可以祇靠集合論來定義。喺可以定義連續性，連通性同斂散性等概念嘅數學結構入面，拓撲空間係最一般嘅。正因為好多數學結構都可以基於拓撲空間來定義，微積分嘅概念亦建基於拓撲空間，所以拓撲空間係數學入面非常重要嘅概念。

集合論定義
拓樸空間係一個集連同一個「拓樸結構」，入面嘅元素一般叫做入面嘅點，而拓樸結構就涵蓋咗開集、閉集、鄰域、內部、閉包、導集等等嘅概念，由呢啲概念出發可以得出各種等價嘅拓樸結構嘅定義，而最常用嘅係基於開集嘅定義。
林良忠

林良忠係台灣電影攝影師，台灣淡江大學法國文學系畢業、紐約大學電影研究所。佢做過1991年劇情電影《推手》攝影師，入圍第28屆台灣電影金馬獎最佳攝影獎。1993年，台灣電影《喜宴》攝影師。1994年，台灣電影《飲食男女》攝影師。
林贊庭係林良忠爸爸，因為《寂寞的十七歲》榮獲第6屆台灣電影金馬獎最佳攝影獎。
林良蕙

林良蕙（英文：Rowena Lam，1958年—）係1976年度香港小姐競選嘅冠軍。
林芝米林機場

林芝米林機場（粵音：lam4 zi1 mai5 lam4 gei1 coeng4）係喺中國西藏嘅一個機場，喺2006年嗰陣起好兼且開放畀人用嚟搭飛機。
林致遠

林致遠，香港親中派政治人，香港再出發大聯盟發起人之一。
林良實

敦林良實醫生（馬來話：Ling Liong Sik，1943年9月18號—）係馬來西亞政治人、馬華公會第六任總會長、前馬來西亞交通部長。佢喺1988年做過馬來西亞過渡首相，都係當代馬來西亞最具影響力嘅華裔政治人之一。

履歷
林良實先後喺太平中學同埋吉隆坡皇家軍事學院讀書，1961年考入新加坡馬來亞大學，1966年攞到內外全科醫學士學位之後行醫。1971年加入馬華公會。
1974​​、1978、1982年，一連三屆全國大選，當選檳城馬打古晉（Mata Kuching）國會議員，先後做過地方政府部政務次長，新聞部、財政部、教育部副部長。喺1986、1990、1995、1999年，一連四屆全國大選，當選柔佛州拉美士國會議員。
1986年1月6號開始出任交通部長，亦都喺嗰年9月3號出任馬華公會總會長，去到2003年5月為止。1988年2月4號接替馬哈迪，暫時做住過渡首相去到1988年2月16號。

俾納吉告誹謗
睇埋：一個馬來西亞發展有限公司醜聞
2015年10月27號，時任馬來西亞首相納吉阿都拉薩入禀法庭起訴林良實誹謗。佢喺訴狀度指控林良實喺嗰年10月3號出席拉曼大學學院（中文：拉曼大學學院）嘅活動期間，話佢濫用一個馬來西亞發展有限公司（1MDB）資金嘅誹謗言論，重登咗喺新聞網站。
呢單案係馬來西亞史上第一宗執政黨國陣阿頭告國陣成員黨嘅事件。
2018年5月22號，納吉撤回訴訟，而且同意支付25,000令吉嘅堂費。

個人榮譽
1995年5月29號，美國北卡羅萊納州雲絲頓沙林（中文：溫斯頓-撒冷）嘅市長瑪莎烏頒咗個榮譽市民獎畀喺美國度假嘅林良實。佢重喺頒獎典禮度送咗條鎖匙畀林良實，對佢喺教育領域嘅貢獻表達感激，同時向佢祝賀國陣喺1995年大選贏出。

個人觀點
2015年10月3號，林良實出席喺吉隆坡文良港拉曼大學學院舉辦嘅第11屆馬來西亞腦力開發大會時認同前首相馬哈迪向首相納吉阿都拉薩施壓，要求納吉辭職落台嘅做法。佢表示，將一馬公司嘅錢匯入私人戶口係冇可能接受到嘅嘢（一個馬來西亞發展有限公司醜聞），納吉必須引咎辭職：「我同意馬哈迪嘅睇法，就噉將外來嘅錢過落佢銀行戶口，點可以噉？你贊成咩？」。
2016年2月18號，林良實出席一場活動記者會嘅時候形容，前首相馬哈迪唔係個輕易放棄嘅人，馬哈迪一旦相信某啲嘢，就會堅持到底。佢相信馬哈迪要首相納吉落台嘅行動唔會失敗，因為馬哈迪嘅睇法同神同調。
2018年11月3號，林良實出席喺雙溪龍拉曼大學嘅一項活動之後話，時任首相馬哈迪經驗豐富，馬哈迪領導嘅新政府，對人民、國家同政府都會好好。而且馬哈迪係好特別嘅人，而且少有，佢本身唔係呢種人，所以佢嘅任務就係支持馬哈迪。

馬哈迪評價
2003年9月18號，時任首相馬哈迪喺首相官邸特別設宴歡送林良實嘅儀式上致詞時讚揚林良實出任內閣部長27年同埋交通部長時作出嘅貢獻。馬哈迪話，佢深深感激林良實嘅服務，重形容佢係「活躍同成功執行任務嘅部長」。
佢話，林良實最大貢獻係成功提升馬來西亞嘅港口，令馬來西亞港口成為世界超級貨櫃貨輪埋頭地點。馬哈迪亦都表示，以前馬來西亞港口每年淨係處理100萬個單位貨櫃，但係星加坡可以處理高達1200萬個貨櫃，林良實親自到場調查原因，今日（2003年），喺佢（林良實）嘅努力下，馬來西亞港口每年處理嘅貨櫃已經升到1000萬個單位，呢樣係佢交出嘅成績。
林艷蘭

林艷蘭（英文：Lila Lam，1992年—），係香港女模特兒，亦係瑜伽導師，2019年代表香港參選世界小姐，晉身頭40名。

簡歷
林艷蘭曾經報名參選2018年度香港小姐競選，但因合約問題而主動退選。第二年佢成功獲選代表香港參選世界小姐，入到頭40名。2022年佢參加ViuTV真人騷《尾二一屆口罩小姐選舉》。
擴散激活模型

擴散激活模型（英文：spreading activation）係 Collins 同 Elizabeth Loftus 嘅一隻模型，用於言語心理學同促發效應嘅，攞嚟說明個腦入便揀選出一隻單詞所涉及嘅過程。個模型基於心理詞庫，個詞庫着構建為神經網絡。相應噉一隻單詞嘅激活會透過同其他詞嘅啲拏褦擴散出去。
激活擴散，根據返 Collins 同 Loftus
個詞網絡嘅各粒綟（紅、熱、火等）形成唨啲概念。各個概念之間啲拏褦（聯想關係）係攞啲檠表示。激活到一個概念之後，再進一步嘅啲概念（綟）嘅揀選會透過各自可用嘅啲聯想關係（檠）擴散出去。
擴散喺所有啲可用嘅方向上都同時噉發生到。透過語義促發，仲可以觀察得到啲經已激活喺度嘅概念喺第二次查問嗰陣搵得到得快啲。所以呢個都係一種心理上嘅緩存機制。
擺渡人

《擺渡人》（See You Tomorrow）係2016年中國大陸電影，由梁朝偉、金城武、Angelababy、陳奕迅、張榕容主演，張嘉佳執導。故仔係講一個可以幫任何人完成任務嘅「金牌擺渡人」。
擺花街

擺花街（英文：Lyndhurst Terrace）係香港中環一條馬路，1840年代已經有，當時高級妓院唔少，客人好鍾意買花幫襯，花店成行成市。
維基同享有多媒體嘅嘢：Lyndhurst Terrace
擸𢶍灣

擸𢶍灣，有部份後尾減筆垃圾灣，係香港一帶常見地名。

香港
卑路乍灣，土名叫擸𢶍灣，又叫西灣（灣讀環），幾變成西環。
擸𢶍灣 (鶴嘴)，如今減筆垃圾灣，石澳與鶴嘴之間。
醉酒灣，舊日葵涌對出，亦有村叫擸𢶍灣 (葵涌)。
擺式列車

擺式列車係一種鐵路提速技術，通過將鐵軌向彎內傾斜，以協助列車過彎嘅時候向彎內傾斜，抗衡過彎時所承受嘅向前慣性。爾種技術主要嘅作用係提高列車過彎嘅速度，減少鐵路塞車。
擺酒

擺酒，係酒店中菜廳同酒樓嘅大生意，到會都有。擺酒目的包括滿月、百日宴、結婚、擺大壽、升職、中獎、謝師宴、社團年會、公司週年晚宴、合併、開張、洗塵、餞行、和頭酒咁。

名堂
結婚擺酒，如果有男女家親戚，男女主家，各擺一圍，就叫聯婚，冠以男女家姓氏，男先女後，例如李陳聯婚。男女家分開擺，男家迎親，例如李府迎親；女家于歸，例如陳府于歸。
桃園市政府

桃園市政府（英文：Taoyuan City Government）係中華民國（台灣）桃園市嘅最高行政機關，喺中華民國政府架構中屬於直轄市政府位階，受行政院直接監督同管轄。
桃園市立圖書館

桃園市立圖書館係中華民國桃園市嘅公共圖書館系統，由桃園市政府教育局管理，轄下包括1間總館、42間分館（含閱覽室）。所收藏嘅資料包括書籍、視聽資料、報章、期刊、唯讀光碟數據庫、縮微資料同地圖等。根據2019年嘅統計數字，藏量總計有325萬項。
桃園市立圖書館總館

桃園市立圖書館總館，喺中華民國桃園市桃園區，係桃園市立圖書館嘅總館，亦係臺灣最大嘅市立公共圖書館，2022年開張。
李寶君

李寶君（Suki Lee，1996年10月14號—），係香港女藝人，本身係香港知專設計學院展覽設計學高級文憑學生，亦都同佢孖生細妹李寶珊一樣做過無綫電視旗下Big Big Channel其中一位KOL。

簡歷
李寶君小學讀香港道教聯合會純陽小學，中學讀保良局胡忠中學，大專就先後讀英國創作藝術大學時尚形象創作同推廣榮譽文學士課程，同埋香港知專設計學院展覽設計學高級文憑課程。佢2017年喺無綫節目《#後生仔傾吓偈》做節目主持而開始出名，綽號「大孖」，2019年7月退出。
2021年3月李寶君畀傳媒發現佢即將同DJ莊國偉結婚，同時佢已經有咗身紀。
李寶安

李寶安（英文：Mark Po On Lee，1955年11月7號—）係香港親中派生意人，電視廣播有限公司董事局前副主席兼行政總裁，星加坡上市公司恆威集團有限公司現任非執行董事，香港再出發大聯盟發起人之一。
李寶珊

李寶珊（Lee Po Shan，1996年10月14號—）係香港女藝人，本身係香港知專設計學院展覽設計學高級文憑學生，亦都同佢孖生家姐李寶君一樣做過無綫電視旗下Big Big Channel其中一位KOL。

簡歷
李寶珊小學讀香港道教聯合會純陽小學，中學讀馬鞍山聖若瑟中學，大專就先後讀香港專業教育學院觀塘分校平面設計課程同埋香港知專設計學院展覽設計學高級文憑課程。佢2017年喺無綫節目《#後生仔傾吓偈》做節目主持而開始出名，綽號「細孖」，2019年7月退出。
李寶珊嘅女朋友係無綫電視演員孟希璘，佢哋喺2020年情人節公開呢段同性戀情。
橋本英郎

橋本英郎（1979年5月21號—）係日本足球員，司職中場，曾經喺2007～2010年間爲日本足球代表隊出場15次。
橋村龍

橋村龍（2000年8月23號—）係日本足球員，司職前鋒，效力町田澤維亞。
橋本裕貴

橋本裕貴（1994年10月20號—）係日本足球員，司職中場，效力福島聯。
橋本雅邦

橋本雅邦（1835年8月21號—1908年1月13號）係 19 世紀一位日本畫家。
橋本龍太郎

橋本龍太郎（1937年7月29號—2006年7月1號），係第82、83任日本內閣總理大臣（1996年1月至1998年7月）兼前日本自由民主黨領袖。
橋本雄二

橋本雄二（1970年5月13號—）係日本足球員，司職後衞，效力過大阪飛腳，及鳥棲砂岩。
橋村祐太

橋村祐太（1991年9月10號—）係日本足球員，司職中場，效力過橫濱FC，及北九州向日葵。
放射衞生科

放射衞生科，香港衞生署部門，專門處理防護電離輻射，以保障大眾健康。址喺西灣河太康街，西灣河健康中心入便，英文寫做Radiation Health Division。有幾方面服務，其一為做放射工人，監察個人輻射量。香港天文台個環境輻射監察網絡，當中劑量由放射衞生科評估。監察輻射物同輻射相關儀器。亦以世界標準，校準輻射劑量計。以及批准放射物同輻照儀器入口。開禮拜一到五。

史
二〇一九年十月一號，由放射衞生部改名放射衞生科。
放射狀基底函數

放射狀基底函數（radial basis function；）係一個函數，佢嘅數值淨係視乎函數輸入（）同某一個固定點（；呢個固定點係函數嘅參數）之間嘅距離（通常係歐幾里得距離），。
放射科

放射科係醫學嘅一門專科，專門用醫學影像方式去斷症，當中最常見手法就包括X光片、電腦斷層掃描、超聲波噉。
放射性同位素

放射性同位素係有放射性嘅同位素，佢嘅原子因為原子核唔穩定而出現放射性衰變，放射出伽瑪射線同次原子粒子。
放射狀基底函數網絡

放射狀基底函數網絡（radial basis function network）係指以放射狀基底函數做啟動函數嘅人工神經網絡。
歌舞表演

歌舞表演，表演一種，講喺歌舞廳表演，喺舞臺上面。歌舞廳可以喺酒館、酒店、賭場、酒樓、餐廳、夜總會咁。表演有音樂、唱歌、跳舞、背誦同埋做戲等等，形式好多。臺下人人坐喺度睇，食緊嘢，飲緊酒咁。表演有司儀主持。
初初喺十五世紀法國巴黎有，法文名cabaret亦即旅館咁意思，隻字由荷蘭嗰便來，但亦有後期拉丁文根據。當時做到同一般旅館唔同，張張檯舖檯布，嘢食逐碟收錢，顯得高級一啲，而初時並唔着重娛樂。十八世紀變成娛樂地，作家、戲人、藝術等人，都聚集喺度。有人奏、有人唱、有人表演魔術。
一八八九年，紅磨坊開，就開創咗肯肯舞，成為歌舞表演之一。
歌舞表演後尾推到世界都有。
歌舞青春

歌舞青春（英文：High School Musical）係美國迪士尼出品嘅電視電影，喺2006年1月20號發行，碩克艾佛朗主演。
歌舞青春嘅故事背景喺一間高中，主要講述嘅係兩個學生，Troy同Gabriella，佢哋係一對戀人，同時又喺音樂方面有好大嘅興趣。佢哋同其他學生組成樂隊，一齊參加學校嘅音樂劇比賽，並克服各種困難同挑戰。
歌舞青春用歌舞嘅形式展現咗青春、友情同愛情嘅故事。呢套系列嘅音樂非常受歡迎，其中有好多經典嘅歌曲，例如《Breaking Free》同《We're All in This Together》等，成為了一代人嘅回憶。
呢套電影系列成功嘅原因之一係佢嘅正面訊息同娛樂性。佢傳達咗追求夢想、堅持自我同團隊合作嘅價值觀，同時亦呈現咗一個充滿活力同歡樂嘅高中生活。
歌舞青春嘅成功亦令佢嘅影響力延伸到其他媒體，例如舞台劇同電視劇。佢嘅成功影響到全球觀眾，成為一個備受喜愛嘅娛樂品牌。
歌詞

呢首歌有歌詞。
舒伯特名歌《聖母頌》嘅樂譜，連拉丁文歌詞
歌詞（粵拼：go1 ci4；英文：lyrics）係指一首歌入面嗰啲（預俾人唱出嚟嘅）字。
歌賦山道

歌賦山道（英文：Gough Hill Road）係香港扯旗山歌賦山一條馬路，由種植道開始，去到百祿徑同山頂道交界。
歌賦島

歌賦島係南大西洋崔斯坦達庫尼亞嘅島，面積91平方公里，西面係南丁格爾群島同伊納克瑟布爾島。
歌迪妮覺絲

歌迪妮覺絲（粵拼：go1 dik6 nei4 gok3 si1，英文：Courteney Bass Cox，1964年6月15號—）係個美國女演員同摩度，代表作有《老友記》、《奪命狂呼》同《王牌威龍》。
歌詩達協和號

歌詩達協和號（Costa Concordia）係一條超級豪華郵輪，歌詩達郵輪船隊嘅旗艦船隻，2006年首航。船長290米、排水量11.5萬噸，有千五間客房同埋四個游水池，有健身室同埋網球場，船上面有六千幾件藝術品。

意外
2012年1月13號禮拜五晚，歌詩達協和號嚮意大利沿岸夜航時，因觸礁擱淺，做成11死（包括兩個法國人、一個秘魯人）、14傷同70人失蹤，船長俾人拉咗。
歌賦街

歌賦街（英文：Gough Street）係香港上環一條馬路，由鴨巴甸街開始，去到城皇街。
歌賦山

歌賦山（英文：Mount Gough）係香港一山，響香港島扯旗山南面，海拔479米。
維基同享有多媒體嘅嘢：Mount Gough
松原浩樹

松原浩樹（1973年11月15號—）係日本足球員，司職前鋒，效力過清水心跳。
松原良香

松原良香（1974年8月19號—）係日本足球員，司職前鋒，效力過磐田山葉，清水心跳，市原JEF聯，湘南比馬，及福岡黃蜂。
松園仙館

松園仙館，香港遊樂場之一，喺大埔頭，九廣鐵路側，英文Tsung Yuen Sin Kwun。商人鄧煥佳開。原本笪地一九五八年以園林酒家開業，後發大做遊樂場，一九七〇年業主鄧延珍要收地，打官司後一九七一年結業。
松園仙館場地，戰前做過道教場所，又做華樂園。戰後做過遊樂場綠野僊館，亦因國共內戰形勢，做過英軍軍營，及後至轉為松園仙館。現今為華樂豪庭。
松園仙館當時後山有針葉林。
22°27′17″N 114°09′21″E﻿ / ﻿22.45466°N 114.15588°E﻿ / 22.45466; 114.15588
松原有沙

松原有沙（1995年5月1號—）係日本足球員，踢中場，曾經喺2019年間為日本女子足球代表隊出場4次，入咗1球。
檀臣幸

檀臣幸 ，係日本嘅一個男配音員。

配音作品一覽
呢個表唔完整，歡迎加料。
檀香刑

《檀香刑》係中華人民共和國作家、諾貝爾文學獎得主莫言嘅長篇小說，先後由作家出版社、上海文藝出版社出版發行。

內容
晚清1900年，德意志帝國侵略大清，將山東劃歸做佢嘅勢力範圍，德國人喺山東修建膠濟鐵路，運送山東嘅礦石。清朝廷內憂外患，義和團運動興起，祭出「扶清滅洋」嘅口號，破壞鐵路、電線杆等西方設施。慈禧太后想借助義和團嚟對付鬼佬，同時亦為咗防止義和團做大，派咗袁世凱去暗中做嘢，但係鬼佬聯合起身，組成咗八國聯軍，一路攻打到北京，對北京城入面逐家逐戶進行咗洗劫同搶掠，又逼清政府簽訂咗不平等條約《辛丑條約》，中華大地開始掀起咗新一輪嘅抵抗外敵同反對朝廷嘅鬥爭，山東高密縣東北鄉就係其中一個典型例子。

角色
眉娘，民女，老竇孫丙，老公趙小甲，家公趙甲。
趙甲，眉娘家公，京城刑部大堂嘅首席劊子手，當差40年，殺人無數，比高密縣一年嘅西瓜產量重多。
孫丙，眉娘老竇，因屋企人畀德軍所殺，憤怒之下加入義和團，被捉之後施以檀香刑。
錢丁，縣太爺，眉娘情夫，清政府官員。
趙小甲，眉娘老公，殺狗劏豬嘅屠夫，老竇係趙甲。
錢雄飛，袁世凱身邊嘅軍官，因為企圖刺殺袁氏被處以500刀凌遲。
慈禧太后，攝政太后，晚清實際統治者。
李蓮英，慈禧太后身邊嘅紅人，太監總管。
袁世凱，清朝大臣，晚清權臣。

風格
全書分為鳳頭、豬肚、豹尾三大部分，結合魔幻現實主義同中國民間文學，展現咗一幅晚清史嘅畫卷。

獎項
2002年，鼎鈞雙年文學獎；入圍第六屆茅盾文學獎；台灣聯合報《2001年十大好書獎》；中國小說學會《2001年度小說排行榜》。

其他
莫言對呢本書冇拍成電影一事，感到極大嘅遺憾。
橿原

橿原係日本奈良縣一市，人口約莫12萬。
維基遊埠有呢篇旅遊嘅資源：橿原（英文）
維基同享有多媒體嘅嘢：Kashihara,_Nara
檀園高等學校

檀園高等學校（韓文：檀園高等學校，文觀部式轉寫：Danwon godeung hakgyo）係喺韓國京畿道安山市檀園區古棧洞嘅公立高級中學。
呢間學校受京畿道敎育廳管轄，喺2005年1月5號以30個學級開校，而開校紀念日係5月2號，第一任校長係李慶勤（이경근，暫譯）。學年係3年，每個學年從3月1號開始，到遞年2月尾結束。每個學年分成2個學期，第一學期從3月1號開始，而第二學期從第一學期結束嘅第二日開始，直到遞年二月尾，每個學期嘅上課日、休息日由校長定好，以便敎育運作。
喺2006年、2007年，佢哋同當地嘅NGO無邊界村合作，開設多元文化課程。2013年3月1號到2014年2月28號間，間學校畀啲家長參與到學校（監護人敎育），指定爲「檀園高附設父母大學」，當時佢哋想搞呢個計劃來提昇父母對子女嘅敎育能力。間學校比較有特色嘅課程係畀啲學生去社區服務，嗌學生諗計振興當地社區，將敎育同創意體驗結合一齊。

事件
内文：世越號海難
2014年4月16號，韓國全羅南道珍島郡觀梅島發生世越號海難，部船上有呢間學校去修學旅行嘅人，參加旅行嘅共計兩個年級325個學生、14個敎師，當中死嘅、失蹤嘅有262人。由於安全顧慮，聽到世越號海難消息後，原本要去金浦國際機場搭飛機去旅行嘅特殊學級學生都歸曬家。當時日程諗住4月16號到4月18號呢三日兩晩去濟州島學校旅行，然後4月18號返安山屋企。
橫額廣告

橫額廣告（web banner / banner ad）係網上廣告嘅一種，指個網頁入面有橫額型嘅廣告嵌入咗喺裏面。
檀島咖啡餅店

檀島咖啡餅店（Honolulu Coffee Shop），又叫檀島茶餐廳，係香港一間茶餐廳，1940年喺香港島灣仔駱克道開舖，1990年代搬到軒尼詩道，同時開始開分舖。頭一間分舖1996年喺中環租庇利街開，2004年搬到士丹利街，2017年因為租貴而執笠。另外，佢喺將軍澳海悅豪園都有分舖。佢亦衝出香港，喺北京同新加坡都有分舖。
檀島咖啡餅店最出名係酥皮蛋撻同港式咖啡，門口有對聯用咖啡蛋撻做主題：「檀香未及咖啡香，島國今成蛋撻國」。
維基同享有多媒體嘅嘢：Honolulu Coffee Shop
橫頭磡邨

橫頭磡邨（英文：Wang Tau Hom Estate）係香港一條公共屋邨，喺九龍黃大仙橫頭磡近龍翔道，開頭廿六座喺1962年起好，由1979年到1990年之間重建，十八座新樓由1982年至1994年間落成，而家由佳富物業服務有限公司管理。裏面尐樓全部都係宏字頭，好似宏照樓咁。
橫頭磡邨側邊有三個居屋，富強苑（共六座樓）、嘉強苑（兩座）同德強苑（兩座）分別喺 1991年、1998年同2001年起好。佢哋都係由舊橫頭磡邨重建而成。
橫頭磡母嬰健康院

橫頭磡母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺橫頭磡聯合道，橫頭磡賽馬會診療所地下，英文叫Wang Tau Hom Maternal and Child Health Centre。行政上歸黃大仙區。開禮拜一、三、五，公眾假期唔開。歸衞生署管。
杉木欄路

杉木欄路（粵拼：caam3 muk6 laan1 lou6）係中國廣東省廣州市荔灣區嘅一條一般嘅馬路，成條馬路係東西走向。西邊從梯雲東路同埋十八甫南路嘅交界開始，一直向東去到長樂路同埋十三行路嘅交界嗰頭。

概要
全長397米，闊8米，2車道。成條路係單行綫，凈係可以從東邊向西邊行。

史
呢條馬路喺明朝嗰陣，係一條嗌「華高里」呢隻名嘅巷仔，而呢條馬路係專門賣杉木先至出嗮名嘅。到咗1932年，廣州市政府就將條華高里拆咗，起咗條杉木欄路。
杉崎綾子

杉崎綾子 ，係日本嘅一個女藝人同埋配音員。
杉山隆一

杉山隆一（1941年7月4號—）係日本足球員，司職前鋒，曾經喺1961～1971年間爲日本足球代表隊出場56次，入咗15球，重參加過1964年夏季奧林匹克運動會同1968年夏季奧林匹克運動會。
杉斑

杉斑（Epinephelus polyphekadion），係種石斑，生物學分類係屬鱸形目鮨科石斑魚屬，魚身帶啡黃色。
杉本優

杉本優 ，係日本嘅一個女藝人同埋配音員。
杉岡大暉

杉岡大暉（1998年9月8號—）係日本足球員，司職後衞，效力湘南比馬。
杉本倫治

杉本倫治（1981年6月17號—）係日本足球員，司職中場，效力過大阪櫻花，甲府風林，及橫濱FC。
杉本健勇

杉本健勇（1992年11月18號—）係日本足球員，司職前鋒，效力大阪櫻花。
杉排

杉排係香港新界東北大鵬灣南部一個島，屬大埔區範圍，喺赤洲東南，塔門東北。
決戰一分鐘

決戰一分鐘（英文：Minute to Win It）係美國全國廣播公司原創嘅遊戲節目。香港版由電視廣播有限公司製作，主持係李克勤，助手係林穎彤同黃心穎。
參賽者要挑戰10個限時60秒內玩完嘅小遊戲，遊戲道具全部嚟自日常架生，例如乒乓波、鉛筆、廁紙、衫架、銀仔，遊戲難度逐關遞進，每完成1關遊戲，就可獲嗰關對應獎金，完成晒10關就有一百萬獎金。
決戰猶馬城

《決戰猶馬城》（英文：3:10 to Yuma）係套2007年美國西部電影，占士曼高執導，基斯頓比爾同埋羅素高爾主演。
決戰中途島

《決戰中途島》（英文：Midway），係2019年上畫嘅美國電影，由艾德史克林、柏德烈韋遜、路克伊雲斯、阿朗艾格主演，羅倫艾默烈治執導。電影用中途島海戰做背景。
決戰偷心男

《決戰偷心男》（英文：The Art of Seduction，韓文：작업의 정석）係一套2005年12月21號上畫嘅韓國喜劇電影，呢套片由孫藝真同宋一國領銜主演，導演吳基桓（韓文：오기환 (영화 감독)）。
決戰玄武門

《決戰玄武門》（英文：The Foundation）係香港無綫電視拍攝製作嘅古裝武打電視劇，全劇共20集，由王天林監製。
決定聚類數量

決定聚類數量係指做聚類分析嗰陣決定「要用幾多個聚類」嘅過程，係用 K-平均聚類法等嘅方法做聚類分析嗰時必要做嘅嘢。